Trevatna

Trevatna er ein innsjø som ligg i Søndre Land kommune i Innlandet. Sjøen er nærast delt i to på midten, og dei to delane er knytt saman av det smale sundet Nora. Den nordlege delen av sjøen ligg i nord-sør-retning, den sørlege i nordvest-søraust-retning. Breidda er for det meste skogkledde, berre på austsida av sjøen sin sørlege del finst det nokre gardar. På vestsida den sørlege delen går den nedlagde jernbanelinja Valdresbanen, medan fylkesvegen mellom Land og Toten går på austsida, og rundar nordenden av sjøen. Sjøen har gjeve namn til stasjonen Trevatn på Valdresbanen.

Trevatna mottar tilløp frå elvane Skjerra i aust og Skjegga i nord, og renn ut i Fallselva i nordenden. Frå her renn vatnet ut i Randsfjorden.

Kategori:Innsjøar i Innlandet
Kategori:Geografi i Søndre Land